Vi boede to voksne og et stort barn i en uge, super beliggenhed, tæt på alt, god udsigt, restauranter, etc. Livligt men alligevel natteroligt (i al fald i februar, vinduerne er ud til en gade med en del restauranter). Meget skøn indretning, charmerende britisk og elegant stil, udmærket på køkkenudstyr i lille men effektivt skabskøkken. Rigtigt gode senge. Vi frøs i den store og dårligt opvarmede stue i det blæsende februar, men vores vært (som vi ikke mødte) skaffede ekstra varmeblæsere til os, så snart vi skrev, at vi frøs. Alt i alt var vi meget tilfredse og vil anbefale denne lejlighed.